സിങ്കാനല്ലൂര് ഹൗസിംഗ് യൂണിറ്റിലെ 420 വീടുകള് പൊളിച്ചുനീക്കും കോയന്പത്തൂര് : സിങ്കാനല്ലൂര് ഹൗസിംഗ് യൂണിറ്റില് ശോചനീയാവസ്ഥയിലുള്ള 420 വീടുകള് പൊളിച്ച് നീക്കം ചെയ്യാന് അധികൃതര് തീരുമാനിച്ചു. എപ്പോള് വേണമെങ്കിലും ഇടിഞ്ഞു വീഴുമെന്ന നിലയില് നിന്നിരുന്ന വീടുകളില് ചിലത് കഴിഞ്ഞ ദിവസം പെയ്ത കനത്ത മഴയില് ഇടിഞ്ഞു വീണതിനെ തുടര്ന്നാണ് തീരുമാനം. ഹൗസിംഗ് യൂണിറ്റിലെ എ,ബി,ഡി, ബ്ലോക്കുകളില് 960 വീടുകളില് 420 വീടുകളാണ് ആദ്യം നീക്കം ചെയ്യുന്നത്. തുടര്ന്ന് മറ്റു വീടുകളിലുള്ള താമസക്കാരെ ഒഴിപ്പിച്ച് അതും ഇടിച്ചു നീക്കി അധികം വൈകാതെ പുതിയ വീടുകളുടെ നിര്മാണമാരംഭിക്കുന്നതായിരിക്കും.